**REFERAT FRA STYREMØTE 11-2021**

**I NORSK IRSKSETTERKLUBB**

Dato: 28. september 2021

Tid/sted: 19.30- 21.00, Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Geir Pedersen (økonomi), Frode Døsvik (1.vara) og Micael Wendell (2.vara).

Fra kl. 19.30-20.00 (avlsrådet): Tore Salvesen, Vidar Molvær og Jan Erik Svandal.

Fravær: Stein Nilsen (jakt og trening).

**Sak 01-11-21: Innkalling og dagsorden**

Vedtak: Godkjent med tilleggssaker; Invitasjon NM lag Lavland (l), Fuglehundtinget (ll), Oppdretterpris 2022 (lll), Bekymringsmelding (lV).

**Sak 02-11-21: Avl**

Dispensasjonssøknad:

Det søkes godkjent avlshund på tispe 8 år som fyller avlskriteriene (2. AK på jaktprøve, Excellent på utstilling, HD grad B, fri for CLAD og PRA1, begge foreldre fri for PRA4). Men det er avdekket spondylose i et/to av virvlene bakerst på ryggsøyla. Hvorvidt dette skyldes skade eller arv er usikkert. Hun planlegger å røntge hunden for å se hvorvidt dette har utviklet seg ytterligere. Hun har ikke hatt kull tidligere.

*Vedtak: Styret er enstemmig enig om å avslå søknaden. Dette begrunnes i at det skal avles på sykdomsfrie hunder. Det er påvist spondylose i tispens linjer. I tillegg ønsker klubben å forholde seg til NKK sine etiske retningslinjer, blant annet i fht at det ikke bør avles på hunder over 6 år.*

Helseundersøkelse:

Avlsrådet ønsker å følge tettere opp RAS (Rasespesifikk avlsstrategi) med f.eks. spørreundersøkelser. AF forespør J. Ødegaard for evt. hypoteser/samarbeid/pris.

*Vedtak: Avlsrådet utarbeider forslag til hypoteser til styret. Deretter besluttes det i styret hvilke som skal gjennomføres.*

NKK etiske retningslinjer:

I Hovedstyremøte 10/21 ble det i sak 39/21 fattet vedtak om endring i pkt.2 i NKKs Etiske grunnregler for avl og oppdrett vedrørende innavlsgrad. Endringen sier at dersom det etter de nye reglene trår i kraft fødes valper med innavlsgrad lik eller høyere enn 12,5 %, vil de automatisk bli registrert med avlssperre i NKK.

De nye reglene trer i kraft 01.01.2022.

Link til HS-protokoll, se sak 39/21: <https://www.nkk.no/getfile.php/132372228-1622478478/Dokumenter/Om%20NKK/Organisasjonen/HS-dokumenter/HS%2010-21%20Protokoll.pdf>

NISK RAS sier; «Klubben vil ikke *godkjenne paringer* med innavlsprosent på 12,5% eller mer…»

*Vedtak: Styret reagerer på saksbehandlingen og mener dette vedtaket burde vært ute på høring. Raseklubben har det kynologiske ansvar på irsksetterens utvikling. Vi avler på bruksegenskaper på sunne friske hunder og har strenge helsekrav i våre avlskriterier. Det nye vedtaket er meget uheldig for de rasene som er små i Norge. Vi har spesielt et særskilt ansvar for IRHS.*

*GS tar dette muntlig videre til RU (raseutvalget i FKF) for diskusjon om saksbehandlingen og selve vedtaket.*

Omtale av parringen

mellom Alvertoppens Enya (x2) og Kamphøgdas Glacier (x1).

Ved godkjente parringer på Irsk rød og hvit setter legges det ut en artikkel på nisk.no, dette for å øke oppmerksomheten rundt parringen. Vedlagt følger oppdretters utkast til artikkel. Er dette en parring iht. utavelsprogrammet?

*Vedtak: Styret er enstemmig enig i at dette ikke er en parring iht. utavlsprogrammet, men et resultat av dette. Disposisjonssøknaden er innvilget for parringen, men den kan resultere i at avkom får avlssperre på grunn av farge.*

*Artikkelen kan legges ut på IRHS side på nisk.no med litt omskriving. JES ansvarlig.*

**Sak 03-11-21: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 119/18 | Profileringsartikler | GP  GS  LM      MW | Avdelingene har gitt tilbakemelding om at de ønsket et tilbud på jaktvesten til Bergans. Vi har fått oppgitt innkjøpspris, og undersøker videre pris for brodering.  Det har vært en konkuranse på Facebook for å kåre bildet som skal være motiv på ryggen. I tillegg blir det et mindre klubblogo på fremsiden.  Avdelingene må ta opp forhåndsbestillinger, deretter blir det felles bestilling hos Bergans/trykkeri.  Har fått pris fra ulike trykkeri og det blir veldig dyrt. Alternativ er å få trykket opp tøymerker som vi selv syr/limer på.  *LM venter på pris fra en sydame.*  Det er også interesse for dirkete netthandel hos levrandører for sportsklær og hundeutstyr. Styret ser videre på denne løsningen hos ulike levrandører. NISK ønsker flere sponsorer og vil se på aktører. En innkjøps samarbeidsavtale med nettbutikker på nettsiden kan være en løsning.  *MW vil ta en ringerunde/e-post i løpet av oktober.* |

**Sak 04-11-21: Kalender 2022**

Det nærmer seg produksjon av kalender 2022. Tore Salvesen har sagt ja til å være ansvarlig. Trykkeriet Sognefjord ønsker å produsere den i år også, og ønsker en bekreftelse på ca antall.

*Vedtak: Styret er enstemmig enig i å produsere kalender for 2022. Usikkert ifht logo i kalenderen da vi nå holder på å forhandle sponsoravtale for neste år. Vi har behov for ca 1800 kalendere.*

**Sak 05-11-21: Handlingsplan 2021**

SN skal lage et opplegg/ konsept for å arrangere unghundsamling som sendes ut til avdelingene.  
I dette konseptet skal det foreslås foredragsholdere/ instruktører/ foredragstema.

Ønsker innspill iht:

- Vil det være aktuelt med helgesamling eller 1 dag?

-  Dersom helg - hva med å kombinere med "føring av hund i marka"

-  Hvor mange samlinger bør vi ha og hvor bør de lokaliseres?

-  Siden temaet skal fokusere på gemytt, forslag til foredrag-holdere?

- Økonomisk støtte fra HS (Budsjett 2022)?

*Vedtak: Utsatt til neste styremøte.*

**Sak 06-11-21: Sponsor 2022**

Vigor & Sage videreførte vår sponsoravtale med 1 år – 2021. Usikker på om de viderefører i 2022, GP forespør V&S om videreføring. Samtidig forespør vi to andre sponsorer.

Eukanuba: FD og Appetitt: RB og VI.

*Vedtak: GP har ikke fått svar om en evt. videreføring fra V&S, purrer på svar.*

*Eukanuba har ikke svart på henvendelsen, FD purrer på svar.*

*Appetitt er meget positive og behandler forespørselen, RB venter på svar.*

*Royal Canin: RB forespør.*

*Det HASTER med å få på plass sponsor for 2022, da vi kan tilby logo på alle sidene i kalenderen som snart skal trykkes.*

**Sak 07-11-21: Oppdatering hjemmeside**

Dette er et pågående arbeid i samarbeid med leverandør.

*Vedtak: Lanseres så snart det lar seg gjøre. Ansvarlig: AF og VI.*

**Sak 08-11-21: Post til styret**

* NKK endringer i etiske retningslinjer i forhold til avl. *Sak 02-11-21.*

**Sak 09-11-21: Status arbeidsutvalget**

Utvalget fikk i mandat på RS og fritt komme med en anbefaling til styret om ny organisasjonsmodell for klubben og nødvendige lovendringer. I arbeidet oppfordres utvalget til å involvere avdelingene og distriktsrepresentantene i arbeidet. Utvalget skal være ferdige med sitt arbeid innen utgangen av 2021 slik at styret får tid til å evaluere og komme med sin innstilling. Innstillingen skal ut på høring til avdelingene slik at disse får god tid til å behandle denne før Representantskapsmøtet i 2022 der et eventuelt forslag skal fremmes.

Utvalget har delt seg inn i to grupper, det diskuteres hva som er viktigst i form av kultur, demokrati og organisasjonsmodell. Siste møte 30.08. Utvalget ønsker et fysisk møte i november for å overrekke HS en statusrapport. Det møtet vil bli i samarbeid med HS og avdelingslederne, og vil bli en lørdag i november*.* LM organiserer.

*Vedtak: LM foreslår 06.11., evt. 20.11. Kommer tilbake med informasjon.*

**Sak 10-11-21: Kjøreregler på sosiale medier**

Jan Riise Pedersen og Tor-Hartvig Bondø fikk mandat på RS til å lage et forslag. Dette er nå oversendt HS, som må ta en beslutning i valg av å opprette en debattside, og/eller regler for bruk av våre Facebook sider. I forslaget er det 3 alternativer til bruk av debattsider, GS forespør om hvilket alternativ de anbefaler. Beslutning på neste styremøte.

*Vedtak: GS purrer på svar. Deretter blir det en e-post runde i styret før beslutning.*

**Sak 11-11-21: NM lag deltakelse**

Atter en gang har vi hatt vansker med å stille lag til NM.  Det har vært jobbet enormt for å få medlemmer til å melde seg.

Det må diskuteres om NISK skal gjøre noe i forhold til statuttene, tas opp på RS, innspill fra medlemmer etc.

*Vedtak: Utsatt til neste styremøte.*

**Sak 12-11-21: Innhenting av informasjon**

*Intern sak, unntatt offentligheten.*

*Utsatt til nestestyremøte.*

**Eventuelt:**

* Leder i FH nr. 6: Jan-Erik Svandal frist 22.09.sendes til [annikfri@online.no](mailto:annikfri@online.no)
* Leder i FH nr. 1: Micael Wendell.
* Økonomisk status pr. 31.08.2021 viser et overskudd på kr. 126.058,94
* Arrangere jaktprøve og utstilling på Nøsen i 2022? Frist søknad utstilling er 01.10.; *Enighet om å ikke arrangere. Begrunnelsen er at det er lite fugl i Valdres for tiden, mye jobb å arrangere for få deltakere da dette er en liten prøve (3 terreng), dyre terreng og høye dommerutgifter som gjør det meget vanskelig å ikke gå i underskudd.*
* Vinner av Norsk Derby 2021: *Laget artikkel på hjemmesiden / Facebook, sendt blomsterhilsen. Kommer artikkel i FH.*
* Invitasjon til NM lag Lavland er kommet i dag. *AF legger ut artikkel. SN ansvarlig.*
* Fuglehundtinget blir 12.-14.november på Garder Kurs- og Konferansesenter. *Invitasjon og påmeldingsfrist er ikke sendt ut.*
* Det er kommet en kandidat til NISK Oppdretterpris 2022.
* Det har vært en ny episode i Finnmark der en jakthund er blitt skutt. *DR Finnmark og styret ønsker å skrive en bekymringsmelding til FKF og NKK. Kontakter også Harehund Forbundet for diskusjon.*

Neste styremøte blir 2.november.